Diari Oficial de la Generalitat Valenciana


Sumari del DOGV 3226, del 21-04-1998 (1998/2887)

ORDRE de 7 d'abril de 1998, de la Conselleria de Benestar Social, per la qual es convoquen 13 beques dirigides a persones discapacitades psíquiques o físiques per a la realització de pràctiques de formació en les dependències administratives de la Conselleria de Benestar Social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3226

Data del DOGV
:   21-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2887


Data del document
:   07-04-1998

Organisme emissor
:   Conselleria de Benestar Social

Tipus de document
:   Ordre

Correcció d'errades

ORDRE de 7 d'abril de 1998, de la Conselleria de Benestar Social, per la qual es convoquen 13 beques dirigides a persones discapacitades psíquiques o físiques per a la realització de pràctiques de formació en les dependències administratives de la Conselleria de Benestar Social. [1998/Q2887]
  
La Conselleria de Benestar Social, en el marc de la política dirigida a millorar i aconseguir una millor i major especialització de les persones discapacitades dins de l'àmbit professional i laboral, té com a un dels seus objectius bàsics i prioritaris, la integració social i laboral de les persones amb discapacitats psíquiques o físiques.
  
Per a l'obtenció d'aquesta meta s'ha revelat com a un recurs adequat la realització de pràctiques de formació i professionalització de les persones discapacitades, dins de les institucions o empreses, siguen aquestes públiques o privades.
  
És per això, que la Conselleria de Benestar Social convoca la concessió de 13 beques perquè persones amb discapacitats psíquiques i físiques puguen accedir a la realització de pràctiques professionals, dins de l'àmbit de l'administració pública.
  
Aquesta actuació es recull en els objectius i activitats del programa 311.10, Direcció i Serveis Generals, i existeix suficient consignació pressupostària al pressupost de la Generalitat Valenciana per a l'exercici 1998.
  
En virtut, de les facultats que em confereixen el Decret 37/1997, de 26 de febrer, pel qual s'aprova el Reglament Orgànic i Funcional de la Conselleria de Benestar Social, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió de 13 beques, dirigides a persones discapacitades psíquiques o físiques, per a la realització de pràctiques professionals i de formació, a les dependències administratives de la Conselleria de Benestar Social.
  
Segon
  
Aprovar les bases que s'adjunten com a annexos I, II, III d'aquesta ordre, per les quals s'ha de regir l'esmentada convocatòria.
  
Tercer
  
La dotació econòmica de les beques se sufragarà a càrrec de la línia 407/000/98 del programa pressupostari 311.10, Direcció i Serveis Generals, dels pressupostos de la Generalitat Valenciana per a l'exercici de 1998, per un import total màxim de 94.041.874 pessetes.
  
Quart
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Cinqué
  
Contra aquesta ordre, que esgota la via administrativa s'hi podrà interposar un recurs contenciós administratiu, segons el que estableix l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptadors des del dia de la publicació davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Benestar Social, segons el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 d' abril de 1998
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases de la convocatòria per a la concessió de beques per a la realització de pràctiques de formació en les dependències administratives de la Conselleria de Benestar Social
  
Primera. Objecte
  
Les beques tenen com a finalitat la formació complementària, la millora i les pràctiques professionals i/o formatives de persones discapacitades psíquiques o físiques, en l'àmbit de l'administració pública.
  
Segona. Nombre de beques i requisits dels sol·licitants
  
Es convoquen un total de 13 beques de formació i pràctiques:
  
a) Beques tipus A: nombre de beques vuit (8), destinades a persones amb discapacitats psíquiques que complisquen els requisits següents:
  
1. Ser espanyol, major de 18 anys i resident a la Comunitat Valenciana.
  
2. Tenir acreditada la qualificació de minusvalidesa per deficiència mental en un grau igual o superior al 33%.
  
3. Que en el moment de presentar la instància, el sol·licitant:
  
· Es trobe assistint a un centre ocupacional, amb un mínim de dos anys, o
  
· Que haja participat, en algun projecte o programa d'integració sociolaboral, o
  
· Que el sol·licitant haja realitzat/prestat algun treball de característiques semblants.
  
4. Que el sol·licitant tinga autonomia personal en hàbits d'autoatenció
  
5. Que el sol·licitant es puga desplaçar autònomament en transport públic o privat.
  
6. Que no tinga concedida cap altra beca o ajuda que es poguera concedir per aquesta o semblant activitat i que estiga al corrent de les seues obligacions fiscals.
  
b) Beques tipus B, nombre de beques cinc (5), destinades a persones amb discapacitats físiques, que complisquen els requisits següents:
  
1. Ser espanyol, major de 18 anys i resident a la Comunitat Valenciana.
  
2. Ser llicenciat universitari.
  
3. Tenir acreditada la qualificació de minusvalidesa per deficiència física en un grau igual o superior al 33% i inferior al 65%.
  
4. No tenir concedida cap altra beca o ajuda que es poguera concedir per aquesta o semblant activitat i estar al corrent de les seues obligacions fiscals.
  
Tercera. Dotació, durada i pagament de les beques
  
La dotació de les beques és de:
  
a) Beques tipus A (persones amb discapacitat psíquica): la dotació de cadascuna de les beques és de 100.000 pessetes brutes mensuals. Sobre aquesta quantitat es realitzaran les retencions legals oportunes.
  
b) Beques tipus B (persones amb discapacitat física): la dotació de cadascuna de les beques és de 150.000 pessetes mensuals. Sobre aquesta quantitat es realitzaran les retencions legals oportunes.
  
L'import total de les beques oferides en aquesta convocatòria ascendeix a la quantitat total de 58.900.442 pessetes.
  
El període de gaudi de les beques finalitzarà el 31 de desembre de 1998. No obstant això, aquest període es podrà prorrogar en l'exercici pressupostari de 1999 i fins a un màxim de 12 mesos, inclòs el període de pròrroga, sempre que hi haja crèdit adequat i suficient en l'exercici de 1999.
  
L'import de la beca es pagarà mensualment, amb el certificat previ del secretari general de la Conselleria de Benestar Social, amb l'informe previ de la cap del Gabinet de la Consellera de Benestar Social, i/o del cap de la unitat administrativa on el becari realitze les pràctiques, de la bona marxa de l'activitat objecte de les beques.
  
Quarta. Formalització de sol·licituds i documentació que s'ha d'adjuntar
  
Els impresos de sol·licitud (annex II i annex III) estaran a disposició de les persones interessades en el Registre General de la Conselleria de Benestar Social (passeig de l'Albereda, 16, de València), i en les direccions territorials de la Conselleria de Benestar Social d'Alacant, Castelló i València.
  
Els candidats l'hauran de presentar en el Registre General o tramitar-lo en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i adjuntaran juntament amb la fotocòpia del document nacional d'identitat (DNI), la documentació següent:
  
1. Beques tipus A: persones amb discapacitats psíquiques.
  
a) Currículum, en què constarà les dades personals, formació acadèmica i experiència laboral, domicili actual, telèfon, una foto del sol·licitant de la grandària de carnet i, si escau, centre ocupacional on assisteix.
  
b) Certificat de la qualificació de minusvalidesa o retard mental en un grau igual o superior al 33%.
  
c) Certificat, en què constarà que el sol·licitant, assisteix al centre ocupacional, almenys durant 2 anys o bé certificat en què s'acredite la participació en un projecte o programa d'inserció sociolaboral o, si escau, certificat en què s'acredite que el sol·licitant ha realitzat/prestat algun treball de característiques semblants.
  
d) Certificat en què conste que el sol·licitant té coneixements bàsics de lectoescirptura i càlcul (nivell exigit en segon de Primària).
  
e) Certificat en què conste que el sol·licitant té autonomia personal en hàbits d'higiene, vestit i alimentació.
  
f) S'haurà de presentar, a més del document anterior, l'informe corresponent a la prova ICAP, i haurà d'obtenir el sol·licitant una puntuació almenys de 80.
  
g) Certificat en què conste que el sol·licitant pot desplaçar-se autònomament en transport públic o privat.
  
h) Certificat en què conste que el sol·licitant no presenta greus problemes de conducta.
  
i) Declaració jurada del sol·licitant, com que no té concedida cap altra beca o ajuda que es poguera concedir per aquesta o semblant activitat i que està el corrent de les seues obligacions fiscals.
  
2. Beques tipus B: persones amb discapacitats físiques.
  
a) Currículum, en què constarà les dades personals, la data, el lloc de naixement, el domicili actual, el telèfon i una foto del sol·licitant de la grandària de carnet.
  
b) Fotocòpia compulsada del títol universitari o certificat de l'expedient acadèmic.
  
c) Declaració jurada del sol·licitant com que no té concedida cap altra beca o ajuda que es poguera concedir per aquesta o semblant activitat i que està al corrent de les seues obligacions fiscals.
  
d) Altres documents compulsats que acrediten la possessió de títols, cursos, conferències, mèrits docents, d'investigació, o experiència professional que desitgen al·legar.
  
Cinquena. Termini de presentació de les sol·licituds
  
El termini de presentació de sol·licituds serà de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció
  
Per a l'examen de sol·licituds de beques es constituirà una Comissió Avaluadora, formada pels membres següents:
  
- La directora del Gabinet de la Consellera de Benestar Social.
  
- El secretari general administratiu de la Conselleria de Benestar Social, que actuarà com a secretari de la Comissió Avaluadora.
  
- El cap del Gabinet Tècnic de la Conselleria de Benestar Social.
  
- Un tècnic del Servei de Discapacitats, de la Direcció General de Serveis Socials, de la Conselleria de Benestar Social.
  
- Un tècnic d'administració general, adscrit a la Conselleria de Benestar Social.
  
Els membres de la Comissió podran ser assessorats, en qualsevol cas, pel personal tècnic o professional que es considere necessari, que podran assistir amb veu però sense vot.
  
La Conselleria de Benestar Social es reserva la facultat de deixar deserta, total o parcialment, l'adjudicació de les beques convocades i d'interpretar el contingut d'aquestes bases.
  
La selecció dels becaris es realitzarà segons el barem següent:
  
( Beques tipus A (persones amb discapacitats psíquiques).
  
La valoració dels candidats es realitzarà segons els criteris següents:
  
1. Antiguitat en el centre ocupacional.
  
- 3 anys assistint a un centre ocupacional: 0,5 punts.
  
- 4 anys assistint a un centre ocupacional: 1 punt.
  
- 5 o més anys assistint a un centre ocupacional: 1,5 punts.
  
2. Es valorarà la puntuació obtinguda en la prova ICAP, a partir de la puntuació exigida com a mínima (80):
  
- De 81 a 90 punts: 1 punt.
  
- De 91 a 99 punts: 2 punts.
  
3. Es valorarà l'experiència laboral del sol·licitant d'acord amb el barem següent:
  
- Fins a 6 mesos treballats: 0,5 punts.
  
- De 6 mesos a 1 any: 1 punt.
  
- Més d'1 any: 1,5 punts.
  
4. Entrevista, fins un màxim de 5 punts. A l'entrevista es valoraran els nivells en habilitats socials bàsiques i en hàbits de conducta i laborals del sol·licitant, i també el nivell de coneixements dels idiomes oficials a la Comunitat Valenciana.
  
( Beques tipus B ( persones amb discapacitats físiques).
  
La valoració dels candidats es realitzarà segons els criteris següents:
  
A) Coneixements de valencià: un màxim d'1 punt tenint en compte els nivells de coneixements del valencià establits per la Junta Qualificadora de Coneixements de Valencià, d'acord amb l'escala següent:
  
- Nivell oral: 0,25 punts.
  
- Nivell elemental: 0,50 punts.
  
- Nivell mitjà: 0,75 punts.
  
- Nivell superior: 1 punt.
  
B) Coneixements d'altres idiomes comunitaris: fins a un màxim de 2 punts.
  
C) Cursos realitzats: fins a un màxim d'1 punt.
  
D) Entrevista: un màxim de 5 punts. A l'entrevista es valorarà l'experiència professional i coneixements de l'administració autonòmica.
  
Una vegada finalitzat el procés selectiu, la Comissió elaborarà una proposta de concessió de beques que contindrà la relació de beneficiaris i una borsa de reserva prioritzada, d'acord amb la puntuació obtinguda, per a cobrir les vacants que es puguen produir per renúncia o abandonament.
  
Setena. Concessió
  
Les beques s'adjudicaran per resolució de la consellera de Benestar Social, a la vista de la proposta de la comissió avaluadora, en el termini màxim d'un mes a partir de l'endemà de l'acabament de presentació de sol·licituds, la no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió es publicarà en el Diari Oficial de la Generalitat Valenciana.
  
Vuitena. Obligacions, incidències i tutoria dels becaris
  
Les beques són incompatibles amb el gaudi de cap altra beca o ajuda que es poguera concedir per aquesta o semblant activitat. La infracció d'aquesta regla deixarà sense efecte la beca.
  
La condició de becari no genera cap relació laboral i administrativa amb la Generalitat Valenciana.
  
Els becaris, si escau, hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa de tenir cobriment sanitari.
  
La consellera de Benestar Social, resoldrà les incidències que es produïsquen durant el període de gaudi de les beques i podrà deixar sense efecte aquestes, amb l'audiència prèvia de l'interessat i amb la consulta prèvia amb la Comissió de Seguiment, en cas d'incompliment de les obligacions per part del becari o quan no realitze l'activitat que en va motivar la concessió o, deixe de complir els requisits exigits.
  
La cap del Gabinet de la Consellera de Benestar Social, i si escau el cap del departament on duga a terme el seu treball el becari, ordenarà les activitats i establirà la dedicació i torns dels becaris segons els criteris dels seus serveis i mitjans.
  
Davant les incidències, les renúncies, els abandonaments o els incompliments que deixen vacant una beca, es cobrirà aquesta segons l'ordre establit en la borsa de reserva que resulte del procés de selecció.
  
Novena. Lloc de prestació de les pràctiques
  
Els aspirants hauran d'emplenar en la sol·licitud, el lloc on vulguen dur a terme les pràctiques de formació. Les pràctiques es realitzaran a València, a Alacant i a Castelló de la Plana. No obstant això, la Comissió Avaluadora, i a la vista de les sol·licituds presentades, podrà variar el nombre i el lloc de prestació de pràctiques.
  
València
  
Total beques: 8 Tipus A ( psíquics) 5
  
 Tipus B (físics) 3
  
 Serveis Centrals de la Conselleria de Benestar Social
  
 Direcció General de Serveis Socials
  
 Direcció Territorial de la Conselleria
  
 Direcció General de la Dona
  
Castelló
  
Total beques: 2 Tipus A (psíquics) 1
  
 Tipus B (físics) 1
  
 Direcció General de la Conselleria de Benestar Social
  
Alacant
  
Total beques: 3 Tipus A (psíquics) 2
  
 Tipus B (físics) 1
  
 Direcció Territorial de la Conselleria de Benestar Social
  
Deu. Comissió de Seguiment i Valoració
  
A l'efecte de dur a terme un seguiment, avaluació i valoració del treball realitzat pels becaris quant al compliment del treball assignat, i també la valoració del desplegament d'aquestes beques, es crearà una Comissió de Seguiment i Valoració, formada per membres de l'administració i per tècnics especialistes, que tindran com a últim objectiu elaborar una memòria sobre les experiències i els resultats obtinguts.
  
Només persones amb discapacitats psíquiques.
  
ANNEX II
  
Sol·licitud de beques per a discapacitats psíquics
  
Sr/Sra. ... amb domicili a ..., carrer ..., núm. ..., amb DNI núm. ..., expedit a ..., data ..., telèfon ..., en el meu nom, coneixent l'ordre publicada en el Diari Oficial de la Generalitat Valenciana núm. ... data ..., per la qual la Conselleria de Benestar Social convoca beques destinades a persones amb discapacitats psíquiques per a la realització de pràctiques de formació a la Conselleria de Benestar Social i a les seues dependències administratives i coneixent, també, les condicions establides en les bases, em compromet a acceptar-les, a assistir i a participar plenament en els programes de formació i pràctiques que s'establisquen, en cas que siga adjudicatari, i declarant que totes les dades personals, assenyalades en l'escrit són certes, adjunte la documentació següent:
  
 Fotocòpia del document nacional d'identitat.
  
 Currículum.
  
 Certificat de la qualificació de minusvalidesa per retard mental en un grau igual o superior al 33%.
  
 Certificat expedit pel director del centre ocupacional en què conste que el sol·licitant assisteix al centre ocupacional, durant almenys 2 anys, o certificat en què conste que el sol·licitant ha participat en algun projecte o programa d'integració sociolaboral o, si escau, certificat en què conste que el sol·licitant ha prestat /realitzat algun treball de característiques semblants.
  
 Certificat en què conste que el sol·licitant té coneixements bàsics en lectoescriptura i càlcul (nivell exigit en segon de Primària).
  
 Certificat en què conste que el sol·licitant té autonomia personal en hàbits d'higiene, vestit i alimentació.
  
 Informe corresponent a la prova ICAP, i haurà d'haver obtingut el sol·licitant una puntuació almenys de 80.
  
 Certificat en què conste que el sol·licitant es pot desplaçar autònomament en transport públic o privat.
  
 Certificat en què conste que el sol·licitant no presenta problemes greus de conducta.
  
 Declaració jurada del sol·licitant, com que no té concedida cap altra beca o ajuda que es poguera concedir per aquesta o semblant activitat, i que està al corrent de les seues obligacions fiscals.
  
 Altres documents.
  
SOL·LICITA: Que s'admeta aquesta instància amb la seua documentació a l'efecte del que s'ha establit en la convocatòria de beques, i demana dur a terme les pràctiques a:
  
 Ratlleu el que convinga
  
 València Alacant Castelló
  
València, ... d ... de 1998
  
Signatura de l'/la interessat/da
  
CONSELLERIA DE BENESTAR SOCIAL
  
Només persones amb discapacitats físiques
  
ANNEX III
  
Sol·licitud de beques per a discapacitats físics
  
Sr./Sra ... amb domicili a ..., carrer ..., núm. ..., amb DNI núm. ..., expedit a ..., data ..., telèfon ..., en el meu nom, coneixent l'Ordre publicada en el Diari Oficial de la Generalitat Valenciana núm. ..., data ..., per la qual la Conselleria de Benestar Social convoca beques destinades a persones discapacitades físiques per a la realització de pràctiques de formació en la Conselleria de Benestar Social i les seues dependències administratives i coneixent, també, les condicions establides en les bases, em compromet a acceptar-les, a assistir i a participar plenament en els programes de formació i pràctiques que siguen establits, en cas que siga adjudicatari, i declarant que totes les dades personals, assenyalades en l'escrit són certes, adjunte la documentació següent:
  
 Fotocòpia del document nacional d'identitat.
  
 Currículum.
  
 Certificat de la qualificació de minusvalidesa per deficiència física en un grau igual o superior al 33% i inferior al 65%.
  
 Fotocòpia compulsada del títol universitari o certificat de l'expedient acadèmic.
  
 Declaració jurada del sol·licitant com que no té concedida cap altra beca o ajuda que es poguera concedir per aquesta o semblant activitat, i que està al corrent de les seues obligacions fiscals.
  
 Altres documents compulsats que acrediten la possessió de títols, cursos, conferències, mèrits docents, d'investigació, o experiència professional que desitgen al·legar.
  
 Uns altres documents.
  
SOL·LICITA: Que s'admeta aquesta instància amb la seua documentació a l'efecte del que s'ha establit en la convocatòria de beques, i demana dur a terme les pràctiques a:
  
Ratlleu el que convinga
  
 València Alacant Castelló
  
València, ... d ... de 1998
  
Signatura de l'/la interessat/da